ბობნევი

ბობნევი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (ბოშურის თემი). მდებარეობს თრიალეთის ქედის ჩრდილოეთ კალთაზე, მდინარე ტანის (მტკვრის მარჯვენა შენაკადი) ნაპირას, მდინარე ჯოჯოხეთისხევის შესართავთან. ზღვის დონიდან 960 მეტრი, გორიდან 20 კილომეტრი.

ისტორია
1862 წელს, მებატონე ერისთავმა სოფლის გლეხებს ფულადი გადასახადები გაუდიდა და 2000 მანეთი და 45 კაპიკი შეაწერა. გლეხებმა გადასახადების გადახდაზე უარი განაცხადეს და 1863 წლის მაისში აუჯანყდნენ მებატონეს. მმართველობის ადგილობრივი ორგანოების ბრძანებით, სოფელში ეგზეკუცია ჩააყენეს, დაარბიეს გლეხების სახლ-კარი და აიძულეს ისინი დამორჩილებოდნენ მებატონეს. 

დემოგრაფია
2014 წლის აღწერის მონაცემებით, სოფელში ცხოვრობს 156 ადამიანი.

 აღწერის წელი  მოსახლეობა  კაცი  ქალი 2002საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II  217  112  105 2014   156  81  75

იხილეთ აგრეთვე
ბობნევის იოანე ნათლისმცემლის ეკლესია
ბობნევის კვირაცხოვლის ეკლესია
ბობნევის წმინდა გიორგის ეკლესია
კიკნათბერის ციხე

ლიტერატურა

სქოლიო

კატეგორია:გორის მუნიციპალიტეტის სოფლები